Kedy sa používa aký druh emulzie?
Suchá, popraskaná, svrbivá či napnutá pokožka môže mať viacero príčin, medzi ktoré patria aj vek, príliš časté umývanie, sprchovanie alebo náklonnosť k ekzémom.  
V takomto prípade je nevyhnutné, aby ste pokožku chránili krémom s vysokým obsahom lipidov (emulzia voda v oleji).  
Začervenanosť, zvýšená teplota, pálčivosť a bolesť pokožky sú klasické príznaky zápalu, ktorý môže vzniknúť v dôsledku spálenia slnkom, uštipnutia hmyzom, odrenín alebo kožných alergií. V takýchto prípadoch je obzvlášť dôležité, aby ste pokožku schladili, a tým bojovali proti „ohňu“ zápalu. Aj pri tých najmenších zápaloch je preto vhodné použitie krému s vyšším obsahom vody (emulzia olej vo vode).
Hydratačné krémy (emulzie olej vo vode) na pokožke nedokážu vytvoriť trvalú ochrannú vrstvu a spomaliť tak nadmernú stratu vody suchej či atopickej pokožky.  
Presakovaním (vyparovaním vody) môžete pokožku vysušiť ešte viac.